OpenLLM-France/wikimedia huggingface dataset:
# Josep Pont i Sans

Josep Pont i Sans (Bellpuig, 1 d'abril de 1949) és un polític català, diputat al Parlament de Catalunya en la VII i VIII legislatura.
Josep Pont és informàtic, Perit mercantil i tècnic de màrqueting. Va treballar a la Caixa Rural Provincial de Lleida. En el sector privat va ser administrador i director de màrqueting de diferents empreses.:
* Director de Processament de Dades a la Caixa Rural Provincial de Lleida
* Director de Marqueting i publicitat a GEMI ALIMENT SA
L'any 1982 es va afiliar a Convergència Democràtica de Catalunya. L'any 1987 es va convertir en l'alcalde de Bellpuig, càrrec que va ocupar fins al 2007. L'any 1989 va ser elegit diputat a la Diputació de Lleida i president des del 1999 fins al 2003.
Va ser elegit diputat al Parlament de Catalunya per Convergència i Unió a les eleccions al Parlament de Catalunya de 2003 i a les del 2006.

## Referències

* ↑ «Il·lm. Sr. Josep Pont i Sans». www.parlament.cat. [Consulta: 19 abril 2008].
* ↑ Diputats del Parlament de Catalunya en la VII Legislatura p. 242
# Aupa Etxebeste!

Aupa Etxebeste! és una pel·lícula espanyola del 2005 dirigida per Asier Altuna i Telmo Esnal. Està rodada íntegrament en basc, encara que existeix una versió doblada al castellà. Ha estat la pel·lícula en basc més vista fins que es va estrenar Handia amb 71.951 espectadors i una recaptació de 341.462,88 euros.

## Argument

El mateix dia que els Etxebeste surten de vacances es queden sense diners. Passaran les vacances amagats a casa per a mantenir les aparences enfront dels veïns del poble, ja que s'acosten les eleccions i Patricio és candidat a l'alcaldia. Els Etxebeste aprofiten la seva estada clandestina a casa per a tirar-se en cara mentides i misèries, però al seu torn passaran les millors vacances de la seva vida.

## Reparteixo

Els actors principals són:
* Ramon Agirre Lasarte: Patrizio
* Elena Irureta: María Luisa
* Paco Sagarzazu: Luciano
* Iban Garate: Iñaki
* Iñake Irastorza Axun
* Patxi González: Exenarro
* José Mari Agirretxe: Julián
* Felipe Barandiaran: Juan
* Ane Sánchez: Maite
* Guillermo Toledo: lladre
* Luis Tosar: lladre

## Palmarès cinematogràfic

* Premi de la Joventut al Festival de Cinema de Sant Sebastià.
* Guanyador del Festival Internacional de Cinema de Siena (Itàlia).
* Nominada al Goya al millor director novell

## Referències

* ↑ La película 'Aupa Etxebeste!', esta noche, en ETB2 y eitb.eus, ETB, 23 de març de 2020
* ↑ Josu Barambones Zubiria «Una mirada telescópica al cine en euskera: versiones originales dobladas y subtituladas». Hermēneus: Revista de la Facultad de Traducción e Interpretación de Soria, 13, 2011, pàg. 25-59. ISSN: 1139-7489.
* ↑ «36ko gerrako irabazleek jarraitzen dute botere militarrean eta juridikoan», berria.eus
* ↑ ‘Aupa Etxebeste!’: Fenómeno del cine vasco, El Diario Vasco, 4 de setembre de 2018
* ↑ Esnal y Altuna: «El Zinemaldia es y debe ser muy exigente con el cine vasco», Diario Vasco, 25 de setembre de 2019
* ↑ Aupa Etxebeste! a Auñamendi Eusko Entziklopedia
* ↑ Aupa Etxebeste! al web dels Goya
# Pere Joan Morey Ballester

Pere Joan Morey Ballester fou Conseller d'Agricultura, Comerç i Industria 1987-1995. Formava part de Unió Mallorquina.
Implicat al Cas Agricultura, imputat per prevaricació i frau en la compra de l'Edifici de la Conselleria d'Agricultura en que un soci de Gabriel Cañellas s'embutxacà 40 milions de pessetes. Malgrat les irregularitats que semblaven evidents, va ser absolt.

## Enllaços externs

* MOREY BALLESTER, PERE JOAN a Diccionari nominal de la corrupció
* Albert Moragues congrega tots els consellers d'agricultura per debatre la situació del sector (22 setembre 2010) Arxivat 23 October 2017$^{[Datemismatch]}$ a Wayback Machine.
* Turisme i política. L'empresari hoteler de Mallorca (pàg. 70) PDF
* Dijous, número 906 PDF
* Perlas y Cuevas. Aquest es l'actual Govern Balear PDF
# Miani

«Miani» té aquests significats:
* Geografia:
** Miani o Sonmiani, port del Balutxistan, Pakistan.
** Miani (Sind), ciutat de Sind, Pakistan.
** Miani (Sargodha), ciutat del districte de Sarghoda a la riba del Jhelum al Panjab (Pakistan).
* Història: Batalla de Miani.
# La bèstia de la guerra

La bèstia de la guerra (títol original en anglès: The Beast ) és una pel·lícula estatunidenca dirigida per Kevin Reynolds, estrenada el 1988, segons l'obra teatral Nanawatai (dret d'asil o santuari en paixtu) de William Mastrosimone, sobre el tema de la guerra d'afganistan de 1979 a 1989. Ha estat doblada al català.

## Argument

El 1981, durant la Guerra afganosoviètica entre l'exèrcit roig de l'URSS i els Mujahidins de la resistència afgana, durant operacions de destrucció de pobles i de massacre de població civils, una tripulació soviètica d'un carro de combat T-62 portat per un comandant tirànic es perd al desert afgà, i és la presa dels afgans equipats amb un llançacoets RPG-7.

## Repartiment

* George Dzundza: Daskal
* Jason Patric: Koverchenko
* Steven Bauer: Taj
* Stephen Baldwin: Golikov
* Don Harvey: Kaminski
* Kabir Bedi: Akbar
* Erick Avari: Samad
* Haim Gerafi: Moustafa
* Shoshi Marciano: Sherina
* Itzhak Bbi Neeman: Iskandar
* David Sherrill: Kovolov
* Moshe Vapnik: Hasan
* Claude Aviram: Sadioue
* Victor Ken: Ali
* Avi Keedar: Noor

## Crítica

A The Beast, de Kevin Reynolds, George Dzundza fa de cruel comandant de tancs rus cruel que es perd al desert durant la guerra a l'Afganistan. Com l'enemic s'acosta, Dzundza ha de confiar en la seva supervivència preparant-se per veure com ho fa. Mentrestant, un dels homes de Dzundza (Jason Patric), abandonat i deixat morir pel seu demoníac comandant, s'uneix a la causa afganesa. Filmat a Israel, The Beast és una adaptació d'una obra de William Mastrosimone.

## Premis

* 1988: Millor pel·lícula al Festival internacional de cinema de Cleveland.

## Anècdotes

* El tanc és un Tiran 6 Israelià maquillat com un T-62 soviètic.
* L'helicòpter utilitzat és un SA.321 Super Frelon francès maquillat com un Mil Mi-8.

## Referències

* 1 2 «La bèstia de la guerra». esadir.cat.
* ↑ «The Beast». The New York Times.
* ↑ CANBY, VINCENT. New York Times. The Beast (en anglès). New York Times.
# Evodià

Evodià (en llatí Evodianus, en grec Εὐοδίανος) va ser un sofista grec d'Esmirna que va viure a la segona meitat del segle ii.
Va ser deixeble d'Arístocles de Pèrgam i potser també de Polemó Antoni. Va ser convidat a Roma on va exercir de professor d'eloqüència. Durant un temps es va dedicar a instruir a actors (τοὺς ἀμφὶ τὸν Διόνυσον τεχνίτας), ofici en el qual va destacar. Es va distingir especialment en oratòria i panegírics. Va tenir un fill que va morir a Roma abans que ell, i Evodià va voler ser enterrat prop del fill. No es conserva cap dels seus discursos.

## Referències

* ↑ [https://quod.lib.umich.edu/m/moa/acl3129.0002.001/106?page=root;rgn=pages;size=100;view=image;q1=EunusSmith,+William+(ed.).+Dictionary+of+Greek+and+Roman+biography+and+mythology.+Vol.+II.++Boston:+Little,+Brown,+&+Comp.,+1867,+p. 96. ]

## Bibliografia

* Filòstrat d'Atenes, Vida dels Sofistes 2.16,
* Eudociae Augustae Violarum, Leipzig,1880. p. 164;
* Friedrich Osann: Sylloge Inscriptionum antiquarum Graecarum et LatinarumInscript. p. 299.
* William Smith. A Dictionary of Greek and Roman biography and mythology. London. John Murray: printed by Spottiswoode and Co., New-Street Square and Parliament Street. 1873, article: (Soranus=Eu - odi/anos=Evodianos)
# Aït Ouafqa

Aït Ouafqa (en àrab أيت وفقا, Ayt Wafqā; en amazic ⴰⵢⵜ ⵡⴼⵇⴰ) és una comuna rural de la província de Tiznit, a la regió de Souss-Massa, al Marroc. Segons el cens de 2014 tenia una població total de 4.210 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Miani (Sargodha)

Miani és una ciutat i municipalitat del districte de Sargodha (fins al 1914 anomenat districte de Shahpur) al Panjab (Pakistan) amb una població d'uns 25.000 habitants (7.220 el 1901), a la riba del riu Jhelum, enfront de Pind Dadan Khan, i a poca distància de les muntanyes Khewra, de les que era el dipòsit de les mines de sal, fins que el ferrocarril del Nord-oest va arruïnar aquesta activitat.
La ciutat es va dir antigament Shamsabad però fou arrossegada per una crescuda del riu i va desaparèixer. Asaf Khan, el sogre de Shah Jahan, la va reconstruir. El 1754 fou saquejada per Nur al-Din, general d'Ahmad Shah Abdali. El 1783 va caure en mans de Mahan Singh, el pare de Ranjit Singh, que la va restaurar el 1787 i va reobrir el mercat de sal. Va formar part del regne sikh de Lahore fins al 1849 quan va passar als britànics amb tot el Panjab. El 1867 es va formar la municipalitat.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# La deplorable història dels catalans

La Deplorable història dels catalans (títol original en anglès: The Deplorable History of the Catalans) és un llibre publicat a Londres l'any 1714 per J. Baker.
L'opuscle narra els fets, a la guerra de Successió, de l'ocupació de les tropes francocastellanes contra Catalunya. El llibre s'ajuda de multitud d'epístoles, fragments de tractats i documents originals de l'època per fer la crònica dels tràgics esdeveniments. Davant l'interès que causaven els fets, la publicació posava en situació i explicava el paper que va tenir Catalunya dins la guerra de Successió que va fer trontollar mitja Europa, lamentant el paper dels anglesos en haver deixat abandonats els catalans.
El llibre, de 100 pàgines, publicava fragments de clàusules, acords, lletres i decrets originals. Té punts de complicitat en veure la derrota catalana, i constata l'heroisme i resistència que van propugnar els catalans per defensar la seva sobirania, Corts i lleis. La Fundació Enciclopèdia Catalana va reeditar el llibre l'any 1992, en format facsímil i incloent la traducció catalana obra de Miquel Strubell, i en va publicar, com a mínim, tres edicions posteriors: 1994, 1995 i 2000.

## Referències

* 1 2 NacióDigital. «El dia que Europa va escriure «La deplorable història dels catalans»». [Consulta: 25 novembre 2022].
* ↑ «El cas dels Catalans | enciclopedia.cat». [Consulta: 27 novembre 2022].
* ↑ «El cas dels catalans | Nosaltresllegim». [Consulta: 27 novembre 2022].
* ↑ Bel, Eva Gil i «La perspectiva vencedora de la Histoire de la dernière révolte des catalans. Una crònica exemplaritzant de 1715.». Pedralbes: revista d'història moderna, 2008, pàg. 185–198. ISSN: 2385-4391.

## Vegeu també

* Cas dels catalans
* Histoire de la derniere revolte des catalans et du siege de Barcelonne

## Enllaços externs

* The Deplorable History of the Catalans. Consulta en línia.
* Histoire de la derniere revolte des catalans et du siege de Barcelonne
# Julio Colomer Vidal

Julio Colomer Vidal (Canals, 1899 - València, 19 d'agost de 1936) fou un advocat i polític valencià, diputat a les Corts Espanyoles durant la Segona República.
Estudià als jesuïtes de València i es llicencià en dret a la Universitat de València, obtenint plaça per oposició al Cos d'Advocats de l'Estat en 1923. Força catòlic i conservador, durant la Dictadura de Primo de Rivera va militar a la Unión Patriótica i col·laborà al diari Patria y Unión.
En 1930 va ingressar a la Dreta Regional Valenciana, que es va integrar en la CEDA en 1933. A les eleccions generals espanyoles de 1936 fou elegit diputat per la província de València per la CEDA. En produir-se el cop d'estat del 18 de juliol de 1936 l'aleshores alcalde de València i amic seu José Cano Coloma s'oferí a amagar-lo, però va rebutjar l'oferta i intentà fugir. Atrapat per una patrulla del front popular, fou assassinat a trets al Pont de la Mar València el 19 d'agost de 1936, el mateix dia que l'industrial Vicent Noguera Bonora.

## Enllaços externs

* Referència als assassinats a València l'agost de 1936
* Julio Colomer Vidal per Francisco Coloma Colomer
* Fitxa del Congrés dels Diputats
# FC Hradec Králové

El FC Hradec Králové és un club de futbol txec de la ciutat de Hradec Králové.

## Història

Evolució del nom:
* 1905: SK Hradec Králové
* 1948: Sokol Hradec Králové
* 1949: Sokol Škoda
* 1953: DSO Spartak Hradec Králové
* 1976: TJ Spartak ZVU Hradec
* 1989: RH Spartak ZVU Hradec Králové
* 1990: SKP Spartak Hradec Králové
* 1992: SKP Fomei Hradec Králové
* 1994: SK Hradec Králové
* 2005: FC Hradec Králové

## Palmarès

* Lliga txecoslovaca de futbol (1):
** 1960
* Copa txeca de futbol (1):
** 1995

## Enllaços externs

* (txec) Pàgina oficial
* (txec) Pàgina de seguidors Arxivat 2010-03-28 a Wayback Machine.
# Judà

«Judà» té aquests significats:
* Judà (fill de Jacob), personatge bíblic fill del patriarca Jacob
* Tribu de Judà, una de les tribus d'Israel
* Regne de Judà, regne que va néixer en proclamar-se David rei de la tribu de Judà després de la mort del rei d'Israel Saül
# Bandera d'Arsèguel

La bandera oficial d'Arsèguel té la següent descripció:
    Bandera apaïsada, de proporcions dos d'alt per tres de llarg, tricolor vertical verd clar, negre i groc.
Va ser aprovada el 27 de maig de 2010 i publicada en el DOGC el 18 de juny del mateix any amb el número 5653.

## Vegeu també

* Escuts i banderes de l'Alt Urgell

## Referències

* ↑ «RESOLUCIÓ GAP/1984/2010, de 27 de maig, per la qual es dóna conformitat a l'adopció de la bandera del municipi d'Arsèguel.» (pdf). DOGC num. 5653, 18-06-2010. [Consulta: 18 juny 2010].
# Roger Mallola Castillo

Roger Mallola Castillo (1969) és un enginyer de camins, investigador i consultor empresarial català involucrat en política.
Té un màster en relacions internacionals. És doctor en Ciències Polítiques. També és doctorand en Humanitats i Estudis Europeus. En la faceta de la recerca, forma part de l'Institut Nova Història. També escriu a les columnes d'alguns mitjans de comunicació independentistes.
Eixamplenc, el 2007 i el 2008 militava a Esquerra Republicana de Catalunya. El 2018, en el marc del Procés, va cofundar Primàries Catalunya. Més tard, va formar part de l'executiva del partit Força Catalunya. El 2023, amb 129 vots, va ser triat el candidat de Primàries a l'alcaldia de Barcelona per a les eleccions municipals.

## Referències

* ↑ «El militant de l'Eixample que vol ser candidat a secretari general d'ERC exigeix un lloc a la sindicatura electoral». El Punt Avui, 08-04-2008. [Consulta: 22 maig 2023].
* ↑ «"El documental" estrena "Desmuntant Leonardo"». CCMA, 29-10-2015. [Consulta: 22 maig 2023].
* ↑ «16è SIMPOSI SOBRE LA HISTÒRIA CENSURADA DE CATALUNYA». Fundació d'Estudis Històrics de Catalunya. Arxivat de l'original el 22 de maig 2023. [Consulta: 22 maig 2023].
* 1 2 «Roger Mallola serà el candidat de Primàries a Barcelona». Ara, 07-02-2023. [Consulta: 22 maig 2023].
* ↑ Revelles, Gisela. «La ultraderecha catalana se activa de cara a las elecciones autonómicas» (en castellà). El Liberal, 01-09-2020. [Consulta: 22 maig 2023].
* ↑ «Los militantes de ERC votarán hoy si es necesario renegociar el pacto de Entesa» (en castellà). El Mundo, 20-10-2007. [Consulta: 22 maig 2023].
* ↑ Minder, Raphael. «600,000 Protesters in Barcelona Call for Independence From Spain» (en anglès). The New York Times, 11-09-2019. [Consulta: 22 maig 2023].
* ↑ «QUI SÓN I COM PENSEN ELS QUI SÓN TITLLATS D’EXTREMA DRETA INDEPENDENTISTA». RàdioCatalunya, 08-12-2020. Arxivat de l'original el 22 de maig 2023. [Consulta: 22 maig 2023].
* ↑ Aguilera, Gemma. «Un altre partit aspira a presentar-se el 28M a Barcelona». TOT Barcelona, 14-02-2023. [Consulta: 22 maig 2023].
# Pic de Cortal Rossó

El Pic de Cortal Rossó és una muntanya de 2.687,8 m d'altitud situada al Massís del Carlit, concretament al límit entre els termes comunals d'Angostrina i Vilanova de les Escaldes i de Portè, tots dos de l'Alta Cerdanya, a la Catalunya del Nord.
Està situat a la zona nord del terme comunal d'Angostrina i Vilanova de les Escaldes i a l'est del de Portè. És a prop al sud del Puig Pedrós Sud, del Puig Pedrós Nord i de la Portella Roja. Té l'Estany de Lanós a sota i a llevant seu.
És destí freqüent de moltes de les rutes d'excusionisme o d'esquí de muntanya del Massís del Carlit.

## Referències

* ↑ El Pic de Cortal Rossó en els ortofotomapes de l'IGN
* ↑ «Una ruta de Pirineos 3000». Arxivat de l'original el 2014-07-15. [Consulta: 22 maig 2019].
* ↑ Una ruta de www.esquidemuntanya.com

## Bibliografia

* Ponsich, Pere; Lloret, Teresa; Gual, Raimon. «Angostrina i Vilanova de les Escaldes». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.
# Merla d'aigua capblanca

La merla d'aigua capblanca o merla d'aigua de cap blanc (Cinclus leucocephalus) és una espècie d'ocell de la família dels cínclids (Cinclidae) que habita els corrents fluvials de les muntanyes occidentals d'Amèrica del Sud, a Colòmbia, nord-oest de Veneçuela, l'Equador, el Perú i centre de Bolívia.

## Referències

* ↑ «Merla d'aigua capblanca». Cercaterm. TERMCAT, Centre de Terminologia. Rev. 20/01/2022(català)
* ↑ Menció de la merla d'aigua de cap blanc a Cinclus, Butlletí trimestral de l'Estació biològica del Pallars Jussà, 2010, nº 1, pàgina 5 Arxivat 2016-03-03 a Wayback Machine. Rev.16/04/2013 (català)
# La Crosse (Washington)

La Crosse és una població dels Estats Units a l'estat de Washington. Segons el cens del 2000 tenia 380 habitants.

## Demografia

Segons el cens del 2000, La Crosse tenia 380 habitants, 164 habitatges, i 105 famílies. La densitat de població era de 431,5 habitants per km².
Dels 164 habitatges en un 31,1% hi vivien nens de menys de 18 anys, en un 54,3% hi vivien parelles casades, en un 9,1% dones solteres, i en un 35,4% no eren unitats familiars. En el 32,9% dels habitatges hi vivien persones soles el 19,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,32 i el nombre mitjà de persones que vivien en cada família era de 2,9.
Per edats la població es repartia de la següent manera: un 28,2% tenia menys de 18 anys, un 1,6% entre 18 i 24, un 26,6% entre 25 i 44, un 21,1% de 45 a 60 i un 22,6% 65 anys o més.
L'edat mediana era de 42 anys. Per cada 100 dones de 18 o més anys hi havia 88,3 homes.
La renda mediana per habitatge era de 30.893 $ i la renda mediana per família de 40.833 $. Els homes tenien una renda mediana de 30.972 $ mentre que les dones 20.313 $. La renda per capita de la població era de 16.656 $. Aproximadament el 2,1% de les famílies i el 5,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- La Crosse». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- La Crosse». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Julio César Arzú

Julio César Arzú (Tela, 5 de juny de 1954) fou un futbolista hondureny.
Jugava a la posició de porter. Defensà els colors del Real España a Hondures i del Racing de Santander a Espanya. També fou internacional amb la selecció d'Hondures, amb la qual disputà la Copa del Món de 1982.

## Referències

* ↑ Julio César Arzú a BDFutbol
* ↑ Informació a Mundo Deportivo 17 octubre de 1982
# FC Gifu

El FC Gifu és un club de futbol japonès de la ciutat de Gifu.

## Història

Durant la Japan Soccer League i la Japan Football League la prefectura de Gifu estigué representada pel club Seino Unyu (Companyia de Transport). L'actual club es fundà el 2001. Ascendí a la Japan Football League el 2007 i a la J. League el 2008.

## Enllaços externs

* Web oficial (japonès)
# Josep Sorribes i Monrabal

Josep Sorribes i Monrabal (València, 1951 - 30 de gener de 2024) fou un economista urbà. Va ser un dels referents de l'Escola Territorial Valenciana.
Professor d'economia regional i urbana a la Universitat de València, fou cap de gabinet de Ricard Pérez Casado entre 1983 i 1989. Durant la dècada de 2010 va impulsar la plataforma Aula Ciutat.

## Referències

* ↑ «S'ha mort Josep Sorribes, economista i professor de la UV, a 72 anys». [Consulta: 19 febrer 2024].
* ↑ «Josep Sorribes». Universitat de València. [Consulta: 27 juny 2017].
* ↑ Marrades, Ramon. «#OPINIÓNVP Mestre Josep Sorribes». ValenciaPlaza, 30-06-2016. [Consulta: 27 juny 2017].
* 1 2 Vázquez, Cristina «“Valencia no puede tener un plan que ignore el área metropolitana”». EL PAÍS, 06-04-2015.
* ↑ «La Valencia de Josep Sorribes». Verlanga, 01-04-2016. [Consulta: 27 juny 2017].
* ↑ «La Entrevista - Josep Sorribes (Director de la plataforma Aula Ciutat)». Levante Televisión, 15-05-2012.
# Avobenzona

Avobenzona (noms comercials Parsol 1789, Eusolex 9020, Escalol 517 i altres), conegut amb el nom INCI Butil Metoxidibenzoïlmetà és un ingredient utilitzat en protectors solars per absorbir la radiació ultraviolada A. És un derivat del dibenzoilmetà, en el seu estat no excitat és una barreja entre la forma enòlica i la cetònica. La seva habilitat per a absorbir un ampli espectre de longituds d'ona fa que l'avobenzona s'utilitzi en un gran nombre de preparacions comercials d'ampli espectre de protecció. El màxim d'absorció de l'avobenzona és a la longitud d'ona de 357 nm.
L'avobenzona es va patentar el 1973 i va ser aprovada a la UE el 1978 i per la FDA el 1988. Està aprovada a un gran nombre de països.

## Referències

* ↑ «A Blocked Diketo Form of Avobenzone: Photostability, Photosensitizing Properties and Triplet Quenching by a Triazine-derived UVB-filter». Photochemistry and Photobiology, 85, 1, 01-01-2009, pàg. 178–184. DOI: 10.1111/j.1751-1097.2008.00414.x. PMID: 18673327.
* ↑ «Influence Of Substituent On UV Absorption And Keto–Enol Tautomerism Equilibrium Of Dibenzoylmethane Derivatives». Spectrochim Acta A Mol Biomol Spectrosc., 96, 01-10-2012, pàg. 815–9. DOI: 10.1016/j.saa.2012.07.109. PMID: 22925908.
* ↑ «Making Cosmetics®, Avobenzone». Arxivat de l'original el 2015-08-01. [Consulta: 29 juliol 2015].
# Rolands Šmits

Rolands Smits (nascut el 25 de juny de 1995 a Valmiera, Letònia), és un jugador de bàsquet letó que actualment juga al BC Žalgiris Kaunas lituà.

## Carrera esportiva

Va arribar a Espanya el 2011, per jugar al planter del Bàsquet Fuenlabrada, primer en equips vinculats, com l'Àvila, i més tard amb el filial, amb el qual va aconseguir el 2014 l'ascens a la lliga Adecco Oro, encara que finalment no es va poder culminar en els despatxos.
El 2014 forma part del primer equip del Bàsquet Fuenlabrada per jugar a la Lliga ACB.
Disputa l'Eurobasket 2017 amb Letònia, l'equip letó, liderat per Porzingis i els germans Bertans, després d'un gran torneig, van ser eliminat per Eslovènia en quarts de final, equip que finalment acabaria guanyant el torneig.
L'estiu de 2017 signa pel FC Barcelona per 5 anys, sent el primer d'ells cedit al Bàsquet Fuenlabrada.
La temporada 2020-21 va arribar amb el Barça a la final de l'Eurolliga (derrota contra l'Efes Pilsen), i va guanyar contra el Reial Madrid la Copa del Rei i la Lliga ACB amb els blaugrana.
Al final de la relació contractual l'equip blaugrana no li ofereix la renovació, amb la voluntat d'adequar la plantilla a les necessitats de l'entrenador Sarunas Jasikevicius. El juliol de 2022 ficha pel Žalgiris Kaunas lituà per dues temporades.

## Palmarès
### FC Barcelona

* Copa del Rei (1): 2019

### Consideracions individuals

* Eurocup Rising Star Trophy (1): 2017
* Quiteto Ideal de Joves de l'ACB (1): 2017

## Referències

* ↑ «Rolands Smits, el último fichaje del Barça Lassa». Sport, 18-09-2017. [Consulta: 20 març 2019].
* ↑ «El Barça es proclama campió de lliga amb un nou bany al Madrid i un Mirotic descomunal (92-73)». 324.cat, 16-06-2021 [Consulta: 16 juny 2021].
* ↑ «Smits, Davies i Hayes-Davis no seguiran al Barça». [Consulta: 18 agost 2022].
* ↑ «Rolands Smits ya tiene nuevo destino: jugará en el Zalgiris tras salir del Barça» (en castellà), 03-07-2022. [Consulta: 18 agost 2022].

## Enllaços externs

* Fitxa a ACB.COM
* Estadístiques a Muevetebasket.es